stanford-oval/wikipedia huggingface dataset:
Pasaati (kauppakeskus)

| Pasaati |
| --- | --- |
 Pasaatin koillinen sisäänkäynti marraskuussa 2023.
Sijainti:  Kotka, Suomi
Koordinaatit:  60°27′59.8″N, 26°56′38.9″E
Avattu:  marraskuu 2006
Omistaja:  FEA
Rakennuskustannukset:  n. 52 milj. EUR
Kerrospinta-ala:  n. 26 000 m²
Kerrosten määrä:  3
Kävijämäärä:  2,6 Milj. (2020)
Vuosimyynti:  49,4 Milj. € (2020)
Pysäköintipaikkoja:  500
Kotisivu
Kauppakäytävää Pasaatin ensimmäisessä kerroksessa.
Pasaati on Kaakkois-Suomen kolmanneksi suurin kauppakeskus Kotkan keskustassa Kauppakadun, Kirkkokadun, Ruotsinsalmenkadun ja Keskuskadun rajaamassa korttelissa. Pasaati on Suomen 20. suurin kauppakeskus. Samalla paikalla toimi aiemmin Kotkan liikekeskus. Rakennustyöt aloitettiin joulukuussa 2004, ja avajaiset pidettiin marraskuussa 2006. Kauppakeskuksessa on muun muassa useita vaatekauppoja ja Yleisradion Kymenlaakson Radion toimitilat. Pasaatin rakentaminen maksoi noin 52 miljoonaa euroa. Kokonaisliikepinta-ala on noin 26 000 m². Rakennuksessa on kolme kerrosta. Keskuksen yhteydessä torin alla on toriparkki, johon mahtuu noin 500 autoa. Kauppakeskuksen yhteyteen on rakennettu asuintalo, jossa on 22 asuntoa.
Kauppakeskus Pasaatin omistaa Kauppakeskuskiinteistöjen FEA -rahasto. Kauppakeskuskiinteistöt osti Pasaatin 1. heinäkuuta 2008 tehdyllä kauppakirjalla yhteensä 67 miljoonalla eurolla Eteralta, Apteekkien eläkekassalta ja East Holding Oy:ltä.
Pasaatin johtajana alusta asti toiminut Kirsi Keskitalo ilmoitti siirtyvänsä vuoden 2009 keväällä Turkuun kauppakeskus Skanssin johtajaksi. Pasaatin seuraavana johtajana toimi Ari Soikkeli runsaan vuoden ajan, kunnes hän teki tilaa loppuvuodesta 2010 Markku Kososelle.
Aiheesta muualla

Pasaatin kotisivu
Pallacanestro Virtus Roma

| Pallacanestro Virtus Roma |
| --- | --- |
Liiga:  Koripallon Serie A
Perustettu:  1960
Historia:  Pallacanestro Virtus Roma 1960-
Areena:  PalaLottomatica kapasiteetti 11 200
Kotipaikka:  Rooma, Italia
Värit:                
Presidentti:   Claudio Toti
Päävalmentaja:   Matteo Boniciolli
Mestaruudet:   Italian Mestaruus (1): 1983  Italian Supercup (1): 2000  Korać Cup (2): 1986, 1992  Euroliigan mestaruus (1): 1984  Intercontinental Cup (1): 1984 
Kotisivu:  www.virtusroma.it
Pallacanestro Virtus Roma (tunnetaan myös nimellä Lottomatica Virtus Roma) on italialainen koripalloseura.
Historia

Seura muotoutui kun kaksi alemman sarjan joukkuetta, San Saba ja Gruppo Borgo Cavalleggeri yhdistyivät. Ne ottivat nimen Virtus Aurelia, mutta pian sen jälkeen nimi kuitenkin vaihdettiin nykyiseensä eli Pallacanestro Virtus Romaan.
Ensimmäisen Italian mestaruutensa joukkue voitti 1983. Seuraavana vuonna seura voitti jo Euroliigan mestaruuden. 1990-luvun alku oli seuralle hyvää aikaa. Joukkue oli kilpailukykyinen koko vuosikymmenen mutta ei silti onnistunut voittamaan mestaruuksia. Carlton Myersin johdolla Virtus Roma pelasi kaudella 2002-2003 yhden historiansa parhaimmista kausista voittaen 25 ottelua ja häviten vain yhdeksän.
Kaudella 2008-2009 Lottomatica sijoittui Euroliigassa 16:n parhaan joukkoon takamiehensä Sani Bečirovičin ollessa joukkueen tehokkain. Samalle kaudelle se hankki myös kovia vahvistuksia kuten Primož Brezecin ja Brandon Jenningsin.
Nimi

Joukkueen sponsoroijat ovat vaihtuneet historian saatossa tiuhaan. Banco Roma (1971-1988), Phonola Roma (1988-1989), Il Messaggero Roma (1989-1992), Burghy Roma (1993-1994), Teorematour Roma (1994-1995), Nuova Tirrena Roma (1995-1996), Telemarket Roma (1996-1997), Calze Pompea Roma (1996-1999), Adr Roma (1999-2001) and Würth Roma (2001-2002). Nykyinen nimi Lottomatica on ollut käytössä vuoden 2002 jälkeen.
Pelaajat > Valmentajat

Ferdinando Gentile (Päävalmentaja)
Nenad Trajkovic
Antimo Martino
Aiheesta muualla

Virallinen kotisivu (Arkistoitu – Internet Archive)
Joukkue Serie A:n sivuilla (Arkistoitu – Internet Archive)
Joukkue Euroliigan sivuilla
Joukkueen kannattajia
Shi Jian

Shi Jian on kiinalainen teknologiakoesatelliittien perhe. Ensimmäinen satelliitti laukaistiin 3. maaliskuuta 1971. Satelliitit tunnetaan länsimaissa nimillä Shi Jian, Shijian, SHIJIAN ja SJ.
Kun 25. lokakuuta 2008 SHIJIAN-6E (SJ-6E) ja SHIJIAN-6F (SJ-6F) satelliitit laukaistiin Pitkä Marssi 4B-kantoraketilla Taiyuanin laukaisukeskuksesta, länsimaisen avaruusmedian välittämä mielikuva oli "super secret", vaikka kyse on Kiinan kannalta rutiinitoiminnalta. Satelliitit mittaavat Maan lähiavaruuden säteilyolosuhteita.
Satelliitit

Satelliitit
SJ 1 - 3.3.1971
SJ 2 - 19.9.1981
SJ 2A - 19.9.1981
SJ 2B - 19.9.1981
SJ 4 - 8.2.1994
SJ 5 - 10.5.1999
SJ 6 - erilaisia teknologiakokeita
SJ 6A - 9.9.2004
SJ 6B - 9.9.2004
SJ 6C - 24.10.2006
SJ 6D - 24.10.2006
SJ 6E - 25.10.2008
SJ 6F - 25.10.2008
SJ 7 - tiedot puuttuvat
SJ 8-mikrogravitaatiota tutkiva satelliitti - 9.9.2006
SJ 10 - tiedot puuttuvat
SJ 11 - 12.11.2009
SJ 12 - 15.6.2010. Satelliitin rakensi Shanghai Academy of Spaceflight Technology.
Sharp (The Momentsin albumi)

| Sharp The Moments |
| --- | --- | --- |

LP-levyn kansikuva (Philips)
Studioalbumin tiedot
 Julkaistu: 1975
 Formaatti: LP-levy, C-kasetti
 Tuottaja(t): The Moments
 Tyylilaji: sweet soul
 Levy-yhtiö: All Platinum
Sharp on yhdysvaltalaisen kolmimiehisen The Moments -soul-lauluyhtyeen studioalbumi vuodelta 1975. Yhtye on sen itse tuottanut ja levy-yhtiö on All Platinum.
LP-levyn kanteen liitetyn tarran mukaan albumi sisältää hittikappaleet "Dolly My Love" ja "Look at Me (I'm in Love)". Näistä jälkimmäinen oli ykköshitti.
Kappaleet

Ääninäytteet
Äänitiedostojen kuunteluohjeet
Kappaleiden tekijät ovat A. Goodman, H. Ray ja W. Morris, ellei toisin ole mainittu. Tekijöistä Goodman, Ray ja B. Brown ovat The Momentsin jäsenet. Albumin hitaita kappaleita ovat "Come Away with Me", "I Feel So Good Again", "When the Morning Comes" ja "Look at Me (I'm in Love)". Kappaleissa "I've Got the Need" ja "I Feel So Good Again" on tehokeinona puheosuus.
| Sivu 1 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Come Away with Me |  |  |  |  |  |  |  |  |
| 2. | I Gotta Get Next to You |  |  |  |  |  |  |  |  |
| 3. | I've Got the Need |  |  |  |  |  |  |  |  |
| 4. | Just Having Your Love |  |  |  |  |  |  |  |  |
| 5. | I Feel So Good Again |  |  |  |  |  |  |  |  |
| 6. | Look at Me (I'm in Love) (ransk.)  | A. Goodman, H. Ray, W. Morris, L. O. St. Armand |  |  |  |  |  |  |  |
| Sivu 2 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Dolly My Love | H. Ray, T. Kieth, A. Goodman, B. Brown |  |  |  |  |  |  |  |
| 2. | Got to Get to Know You |  |  |  |  |  |  |  |  |
| 3. | When the Morning Comes |  |  |  |  |  |  |  |  |
| 4. | Look at Me (I'm in Love) |  |  |  |  |  |  |  |  |
| 5. | Beautiful Woman |  |  |  |  |  |  |  |  |
| 6. | Girls (ransk.)  | A. Goodman, H. Ray, W. Morris, V. Dodson, L. O. St. Armand |  |  |  |  |  |  |  |
Laulujen julkaisija on Sunbury Music.
Philipsin julkaiseman LP-levyn etiketissä ykköspuolen toisen kappaleen nimenä on "Gotta Get Next to You" ja kakkospuolen toisen kappaleen nimenä on virheellisesti "Got to Get to Know Me".
Kokoonpano

The Moments
Clarence 'Foot' Oliver – rummut
Jonathan Williams – basso
Bernadette Randall – kosketinsoittimet
Tommie Kieth – kitara
Sammy Lowe on tehnyt orkesterisovitukset ja L. O. St. Armand kappaleiden "Girls" ja "Look at Me" ranskannokset.
Tuotantotiedot

Levy-yhtiö: All Platinum
Tuotanto: The Moments
Miksaus: Allan Tucker, All Platinum Record Co. Studios
Äänitys: Allan Tucker ja A. Goodman
LP-levyn kannen suunnittelu: Moore, Morris
LP-levyn luettelotunnus on All Platinum 9109 302 ja C-kasetin 7208 403. Markkinoinnista on huolehtinut Phonogram.
Euroopan markkinoille LP-levyjä on valmistanut Philips-levy-yhtiö Hollannissa. Tunnus on 6310 606.
Aiheesta muualla

Sharp (The Momentsin albumi) Discogsissa. (englanniksi)
Pasadena (televisiosarja)

| Pasadena |
| --- | --- |
Tyyli:  draama saippuaooppera
Kestoaika:  42 minuuttia
Luoja(t):  Mike White
Pääosissa:  Martin Donovan Mark Valley Balthazar Getty Chris Marquette Dana Delany Alison Lohman Natasha Gregson Wagner
Alkuperämaa:  Yhdysvallat
Alkuperäiskieli:  englanti
Verkko:  FOX
Esitetty:  29. syyskuuta 2001 – 2. marraskuuta 2001
Jaksoja:  13
Aiheesta muualla
IMDb 
Pasadena on yhdysvaltalainen televisiosarja, joka esitettiin ensimmäisen kerran FOXilla syyskuusta marraskuuhun 2001. Sarjaa kuvattiin yhteensä 13 jaksoa, mutta vähäisten katsojalukujen vuoksi niistä esitettiin alun perin vain neljä. Sarja sai kuitenkin ylistystä kriitikoilta. Vuonna 2005 kaapelikanava SOAPnet esitti kaikki Pasadenan jaksot. Suomessa sarja esitettiin kokonaisuudessaan MTV3:lla kevään ja alkukesän 2002 aikana, jolloin se oli yksi kanavan katsotuimpia ulkomaisia ohjelmia. Sarjan loi Mike White. Diane Keaton oli yksi tuottajista.
Pasadenan päähenkilö on Alison Lohmanin näyttelemä teini-ikäinen Lily McAllister, joka näkee tuntemattoman henkilön itsemurhan ja alkaa tutkia varakkaan perheensä salaisuuksia. Sarjan tapahtumat sijoittuvat Kaliforniaan.
Aiheesta muualla

Pasadena TV.com-sivustolla (Arkistoitu – Internet Archive)
Pasamonten tulipallo

Pasamonten tulipallo oli meteoriitti, joka putosi New Mexicoon Yhdysvaltoihin aamuviiden aikoihin 24. maaliskuuta 1933. Se nimettiin putoamispaikkansa mukaan Pasamonten tulipalloksi, kuten meteoriitit on tapana nimetä. Se saapui Maan ilmakehään loivassa kulmassa jättäen 800 kilometrin jäljen. Sen hajotessa ilmakehään pirstaleiksi maahan putosi kymmeniä meteoriitin kappaleita.
Pasamonten meteoriitti oli tiettävästi ensimmäinen meteoriitti, jonka putoamisesta maahan on säilynyt valokuvia. Sen tulipallo oli poikkeuksellisen laaja.
Aiheesta muualla

Niniger, H. H.: The Great Meteor of March 24, 1933. Popular Astronomy, 1934, nro 6.  Artikkelin verkkoversio. (englanniksi)
Paini kesäolympialaisissa 2020

Painissa kilpailtiin Tokion 2020 kesäolympialaisissa 28. kertaa. Painissa kilpailtiin 1.–7. elokuuta 2020. Ottelut käytiin Makuhari Messe Hall A:ssaa, Tokiossa. Miehet kilpailivat kreikkalais-roomalaisessa painissa kuudessa painoluokassa ja vapaapainissa kuudessa painoluokassa. Naiset kilpailivat vapaapainissa kuudessa painoluokassa.
Aikataulu

Yksi painoluokka kilpailtiin kahtena päivänä. Ensimmäisenä päivänä kilpailtiin neljännesvälierät, puolivälierät ja välierät. Toisena päivänä kilpailtiin keräilyerät, pronssiottelut ja loppuottelu. Toisen päivän päätti mitaliseremonia.
|  |  | Su 1 | Ma 2 | Ti 3 | Ke 4 | To 5 | Pe 6 | La 7 |
| --- | --- | --- | --- | --- | --- | --- | --- | --- |
| Miehet | Kreikkalais-roomalainen | 60 kg   130 kg | 60 kg   77 kg   97 kg   130 kg | 67 kg   77 kg   87 kg   97 kg | 67 kg   87 kg |  |  |  |
| Miehet | Vapaapaini |  |  |  | 57 kg   86 kg | 57 kg   74 kg   86 kg   125 kg | 65 kg   74 kg   97 kg   125 kg | 65 kg   97 kg |
| Naiset | Vapaapaini | 76 kg | 68 kg   76 kg | 62 kg   68 kg | 57 kg   62 kg | 53 kg   57 kg | 50 kg   53 kg | 50 kg |
Mitaliyhteenveto > Miehet > Kreikkalais-roomalainen

| Laji | Kultaa | Hopeaa | Pronssia |
| --- | --- | --- | --- |
| 60 kg   tiedot |  Luis Orta Kuuba (CUB) |  Ken’ichirō Fumita Japani (JPN) |  Walihan Sailike Kiina (CHN)    Sergei Jemelin Venäjän olympiakomitea (ROC2) |
| 67 kg   tiedot |  Mohammad Reza Geraei Iran (IRI) |  Parviz Nasibov Ukraina (UKR) |  Frank Stäbler Saksa (GER)    Mohamed Ibrahim El-Sayed Egypti (EGY) |
| 77 kg   tiedot |  Tamás Lőrincz Unkari (HUN) |  Akžol Mahmudov Kirgisia (KGZ) |  Shōhei Yabiku Japani (JPN)    Rafiq Hüseynov Azerbaidžan (AZE) |
| 87 kg   tiedot |  Zhan Beleniuk Ukraina (UKR) |  Viktor Lőrincz Unkari (HUN) |  Denis Kudla Saksa (GER)    Zurab Datunashvili Serbia (SRB) |
| 97 kg   tiedot |  Musa Jevlojev Venäjän olympiakomitea (ROC2) |  Artur Aleksanjan Armenia (ARM) |  Tadeusz Michalik Puola (POL)    Mohammad Hadi Saravi Iran (IRI) |
| 130 kg   tiedot |  Mijaín López Kuuba (CUB) |  Iakob Kajaia Georgia (GEO) |  Rıza Kayaalp Turkki (TUR)    Sergei Semjonov Venäjän olympiakomitea (ROC2) |
Mitaliyhteenveto > Miehet > Vapaapaini

| Laji | Kultaa | Hopeaa | Pronssia |
| --- | --- | --- | --- |
| 57 kg   tiedot |  Zaur Ugujev Venäjän olympiakomitea (ROC2) |  Ravi Kumar Intia (IND) |  Nurislam Sanayev Kazakstan (KAZ)    Thomas Gilman Yhdysvallat (USA) |
| 65 kg   tiedot |  Takuto Otoguro Japani (JPN) |  Haji Aliyev Azerbaidžan (AZE) |  Gadzhimurad Rashidov Venäjän olympiakomitea (ROC2)    Bajrang Punia Intia (IND) |
| 74 kg   tiedot |  Zaurbek Sidakov Venäjän olympiakomitea (ROC2) |  Mahamedkhabib Kadzimahamedau Valko-Venäjä (BLR) |  Kyle Dake Yhdysvallat (USA)    Bekzod Abdurakhmonov Uzbekistan (UZB) |
| 86 kg   tiedot |  David Taylor Yhdysvallat (USA) |  Hassan Yazdani Iran (IRI) |  Artur Naifonov Venäjän olympiakomitea (ROC2)    Myles Amine San Marino (SMR) |
| 97 kg   tiedot |  Abdulrašid Sadulajev Venäjän olympiakomitea (ROC2) |  Kyle Snyder Yhdysvallat (USA) |  Reineris Salas Kuuba (CUB)    Abraham Conyedo Italia (ITA) |
| 125 kg   tiedot |  Gable Steveson Yhdysvallat (USA) |  Geno Petriashvili Georgia (GEO) |  Amir Hossein Zare Iran (IRI)    Taha Akgül Turkki (TUR) |
Mitaliyhteenveto > Naiset

| Laji | Kultaa | Hopeaa | Pronssia |
| --- | --- | --- | --- |
| 50 kg   tiedot |  Yui Susaki Japani (JPN) |  Sun Yanan Kiina (CHN) |  Mariya Stadnik Azerbaidžan (AZE)    Sarah Hildebrandt Yhdysvallat (USA) |
| 53 kg   tiedot |  Mayu Mukaida Japani (JPN) |  Pang Qianyu Kiina (CHN) |  Vanesa Kaladzinskaya Valko-Venäjä (BLR)    Bat-Ochiryn Bolortuyaa Mongolia (MGL) |
| 57 kg   tiedot |  Risako Kawai Japani (JPN) |  Iryna Kurachkina Valko-Venäjä (BLR) |  Helen Maroulis Yhdysvallat (USA)    Evelina Nikolova Bulgaria (BUL) |
| 62 kg   tiedot |  Yukako Kawai Japani (JPN) |  Aisuluu Tynybekova Kirgisia (KGZ) |  Iryna Koliadenko Ukraina (UKR)    Taybe Yusein Bulgaria (BUL) |
| 68 kg   tiedot |  Tamyra Mensah Yhdysvallat (USA) |  Blessing Oborududu Nigeria (NGR) |  Alla Tšerkasova Ukraina (UKR)    Meerim Žumanazarova Kirgisia (KGZ) |
| 76 kg   tiedot |  Aline Rotter-Focken Saksa (GER) |  Adeline Gray Yhdysvallat (USA) |  Yasemin Adar Turkki (TUR)    Zhou Qian Kiina (CHN) |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Japani | 5 | 1 | 1 | 7 |
| 2. |  Venäjän olympiakomitea | 4 | 0 | 4 | 8 |
| 3. |  Yhdysvallat | 3 | 2 | 4 | 9 |
| 4. |  Kuuba | 2 | 0 | 1 | 3 |
| 5. |  Iran | 1 | 1 | 2 | 4 |
| 5. |  Ukraina | 1 | 1 | 2 | 4 |
| 7. |  Unkari | 1 | 1 | 0 | 2 |
| 8. |  Saksa | 1 | 0 | 2 | 3 |
| 9. |  Kiina | 0 | 2 | 2 | 4 |
| 10. |  Kirgisia | 0 | 2 | 1 | 3 |
| 10. |  Valko-Venäjä | 0 | 2 | 1 | 3 |
| 12. |  Georgia | 0 | 2 | 0 | 2 |
| 13. |  Azerbaidžan | 0 | 1 | 2 | 3 |
| 14. |  Azerbaidžan | 0 | 1 | 1 | 2 |
| 15. |  Armenia | 0 | 1 | 0 | 1 |
| 15. |  Nigeria | 0 | 1 | 0 | 1 |
| 17. |  Turkki | 0 | 0 | 3 | 3 |
| 18. |  Bulgaria | 0 | 0 | 2 | 2 |
| 19. |  Puola | 0 | 0 | 1 | 1 |
| 19. |  Egypti | 0 | 0 | 1 | 1 |
| 19. |  Italia | 0 | 0 | 1 | 1 |
| 19. |  Kazakstan | 0 | 0 | 1 | 1 |
| 19. |  Mongolia | 0 | 0 | 1 | 1 |
| 19. |  San Marino | 0 | 0 | 1 | 1 |
| 19. |  Serbia | 0 | 0 | 1 | 1 |
| 19. |  Uzbekistan | 0 | 0 | 1 | 1 |
| Yhteensä | Yhteensä | 18 | 18 | 36 | 72 |
Socorronmatkija

| Socorronmatkija |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Matkijat Mimidae
Suku::  Matkijat Mimus
Laji::  graysoni
Kaksiosainen nimi
 Mimus graysoni  (Lawrence, 1871) 
Katso myös
   Socorronmatkija Wikispeciesissä   Socorronmatkija Commonsissa 
Infobox OKNimi-testi OKIUCN-testi OK: 
Socorronmatkija (Mimus graysoni syn. Mimodes graysoni) on matkijoiden sukuun kuuluva äärimmäisen uhanalainen lintulaji. Se elää Socorrolla, joka on yksi Meksikolle kuuluvista Revilla Gigedon saarista Kalifornian niemimaan eteläpuolella. Laji on nimetty lintutieteilijä Andrew Jackson Graysonin kunniaksi.
Socorronmatkija on kooltaan noin 25 cm pitkä. Laji on alapuoleltaan vaalea. Selkä ja pää socorronmatkijalla ovat väriltään tummanruskeat. Siivissä on vaaleampia viiruja. Socorronmatkija muistuttaa ulkonäöltään taiturimatkijaa (Mimus polyglottos), mutta taiturimatkija on väritykseltään harmaampi. Laulu on ratisevaa. Kutsuääni on äänekäs whichoo. Taiturimatkija ja socorronmatkija matkivat toistensa ääniä.
Socorronmatkijan elinympäristöä ovat kääpiömetsät, joissa on pieniä puita ja pensaikkoja. Tyypillisiä kasveja ovat Ilex socorrensis, Guettarda insularis, Oreopanax xalapensis, Triumfetta socorrensis ja Eupatorium pacificum.  Lajin ravintoa ovat pienet selkärangattomat ja hedelmät.
Socorronmatkijakannan kooksi arvioidaan noin 285–420 yksilöä. Suurin lajiin kohdistuva uhka on elinympäristön tuhoutuminen lampaiden laiduntamisen takia. Myös saarelle levinneet lintuja saalistavat kissat vähentävät kantaa. Vakavan uhkan hedelmänsyöjille kuten socorronmatkijoille aiheuttavat myös saarelle levinneet Schistocerca piceifrons -kulkusirkat, jotka varsinkin populaation kasvaessa räjähdysmäisesti syövät puiden kukkia, lehtiä ja hedelmiä.
Passai

Passai (披塞) on nimitys katalle, jota harjoitellaan karatessa (nimitys Passai on okinawalainen, vastaava kata tunnetaan Japanissa nimellä Bassai). Katasta tunnetaan kaksi versiota, Passai sho ja Passai dai. Passaita muistuttavia liikesarjoja harjoitellaan myös korealaisissa (Taekwondo, Tang Soo Do, Soo Bahk Do) ja kiinalaisissa kamppailulajeissa. Koreassa Passailla on lukuisia nimityksiä: Bassahee, Bal Se, Pal Che, Palsek, Bal Sae, Ba Sa Hee, ja Bal Sak. Kiinassa sitä kutsutaan nimillä bàoshī (mandariinikiina), Bá-săi (Fuzhoun murre) ja pà-sai (minnan). 
Passaissa on ilmeisiä vaikutteita kiinalaisista leopardi ja leijona wushu-tyyleistä, minkä vuoksi monet uskovat lajin juurien olevan Kiinassa.
Shi Zhengli

| Shi Zhengli> yksink.: 石正丽; perint.: 石正麗.Henkilötiedot |
| --- | --- |
Syntynyt: 1964 (ikä 59–60) Henan, Kiina
Kansalaisuus:  Kiina
Koulutus ja ura
Tutkinnot:  Wuhanin yliopisto, Montpellier’n yliopisto
Väitöstyön ohjaaja:  Jean-Robert Bonami
Instituutti:  Kiinan tiedeakatemian Wuhanin virologian instituutti
Tutkimusalue:  virologia
Palkinnot:  Ordre des Palmes académiques (2016)
Shi Zhengli (s. 1964 Henan, Kiina yksink.: 石正丽; perint.: 石正麗) on kiinalainen virologi, joka tutkii lepakoista peräisin olevia koronaviruksia. Hän johtaa Kiinan tiedeakatemian alaista Wuhanin virologian instituutin laboratoriota. Vuonna 2007 hän johti tutkimusryhmää, joka totesi sars-koronaviruksen olevan todennäköisesti lähtöisin Yunnanin maakunnassa elävästä lepakkopopulaatiosta.
Shi suoritti alemman korkeakoulututkinnon Wuhanin yliopistossa 1980-luvulla ja väitteli tohtoriksi Ranskassa Montpellier’n yliopistossa vuonna 2000.
Scientific American – julkaisu on käyttänyt Shistä englanninkielistä lisänimeä bat woman (suom. lepakkonainen).
Kunnianosoitukset

Ordre des Palmes académiques (2016)
Socoura

| Socoura |
| --- | --- |
 Socoura
 Koordinaatit: 14°32′50″N, 4°5′22″W 
Valtio:  Mali
Alue:  Moptin alue
Piiri:  Moptin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  905 km²
Väkiluku (2009):  42 600
Infobox OKVirheellinen NIMI-arvo: 
Socoura on maalaiskunta ja sen keskuskylä Moptin alueen Moptin piirissä Malissa. Keskuskylä sijaitsee 15 kilometriä Moptista koilliseen. Kunnassa on 42 600 asukasta (vuonna 2009).
Socouran kunnan pinta-ala on 905 neliökilometriä. Se rajoittuu pohjoisessa Moptin piirin Dialloubén, Kounarin ja Fatoman sekä etelässä Koubayen, Soyen ja Sion, idässä Bandiagaran piirin Pignari Banan ja lännessä Ténenkoun piirin Togoro Kotian kuntiin. Socouran kunnan keskellä sijaitsee Moptin kaupunkikunta. Seutu kuuluu Sahelin vyöhykkeeseen. Kunnan alueella virtaavat Niger ja sen sivujoki Bani, jotka tulva-aikaan muodostavat lukuisia järviä.
Kuntaan kuuluu 28 kylää, joista puolet sijaitsee Nigerjoen tulva-alueella. Suurimmat kylät ovat Socoura, Diondiori, Djebitaka, Tongorogo ja Nantaka. Asukkaat ovat fulbeja ja heidän entisiä orjiaan rimaibeja, diawandoja, bozoja, markoja ja bambaroita.
Paikallisia elinkeinoja ovat maanviljely, karjanhoito, kalastus, keräily ja kaupankäynti. Kunnan läpi kulkevat maantiet RN6, RN15 ja RN16. Palveluihin kuuluvat kuusi alakoulua, kaksi yläkoulua, kaksi koulutus- ja kehittämiskeskusta (CED), kaksi ammattikoulua ja terveysasema. Socouran kylässä on vesijohtoverkko.
Pair a Dice Found

| Pair a Dice Found Hot Tuna |
| --- | --- | --- |

Studioalbumin tiedot
 Äänitetty : heinäkuussa, 1976 Wally Heider Studios, San Francisco
 Julkaistu: 19. lokakuuta 1990
 Formaatti: CD
 Tuottaja(t): Jorma Kaukonen
 Tyylilaji: folk rock, blues rock
 Kesto: 64.16
 Levy-yhtiö: Epic Records
Hot Tunan muut julkaisut
| Hoppkorv 1976 | Pair a Dice Found 1990 | Steady as She Goes 2012 |
Pair a Dice Found on Hot Tunan albumi vuodelta 1990. Levy on ensimmäinen studioalbumi vuoden 1976 Hoppkorvin jälkeen.
Kappaleet

It's Alright with Me – 3.32 (säv. Jorma Kaukonen)
Parchman Farm – 5.12 (säv. Mose Allison)
Urban Moon – 6.45 (säv. Randall Bramblett)
Eve of Destruction – 4.23 (säv. P. F. Sloan)
AK-47 – 4.33 (säv. Michael Falzarano)
Shot in the Act – 4.46 (säv. Scott Mathews, Ron Nagle)
Brand New Toy – 4.12 (säv. Falzarano)
To Be with You – 4.34 (säv. Falzarano)
Flying in the Face of Mr. Blue – 4.51 (säv. Bramblett, Davis Causey, Bucky Jones)
Love Gone Flat – 3.51 (säv. Falzarano)
Bulletproof Vest – 4.14 (säv. Falzarano)
Ken Takes a Lude – 4.51 (säv. Kaukonen)
San Francisco Bay Blues – 4.16 (säv. Jesse Fuller)
Happy Turtle Song – 4.15 (säv. Kaukonen)
Kokoonpano

Jorma Kaukonen – laulu, soolokitara, rytmikitara, lap steel, dobro
Jack Casady – basso, kitara, taustalaulu
Michael Falzarano – rytmikitara
Galen Underwood – kosketinsoittimet, taustalaulu, rytmikitara: kappaleessa "Urban Moon", "Shot in the Act" ja "Flying in the Face of Mr. Blue"
Harvey Sorgen – rummut
Rick Danko – taustalaulu kappaleissa: "Parchman Farm" ja "Eve of Destruction"
The Phantoms (Charlie Staxx, Joe Veillette, Jane Veillette) – taustalaulu kappaleissa: "Urban Moon", "Brand New Toy", "To Be With You" ja "Flying in the Face of Mr. Blue"
Vanessa Lillian - taustalaulu kappaleessa: "Bulletproof Vest"
Ginger Lee - taustalaulu kappaleessa: "Bulletproof Vest"
Rick Sanchez – taustalaulu kappaleessa: "Bulletproof Vest"
Arviot

Allmusic:
Someron kirkkoympäristö

Someron kivisakaristo
Someron lainajyvämakasiinit vuosilta 1758 ja 1828
Someron kirkkoympäristö Someron Kirkonmäellä on yksi Museoviraston vuonna 2009 määritelemistä Suomen valtakunnallisesti merkittävistä rakennetuista kulttuuriympäristöistä.
Kirkkoympäristön muodostavat vuonna 1859 valmistunut, lääninarkkitehti Georg Theodor von Chiewitzin suunnittelema punatiilinen Someron kirkko; vuonna 1931 valmistunut, arkkitehti Rafael Blomstedtin suunnittelema klassistinen, 2000-luvun asussaan punamullalla maalattu Someron vanha seurakuntatatalo; 1950-luvulla valmistunut siunauskappeli; Someron vanha hautausmaa; sillä sijaitsevat todennäköisesti 1480-luvulta peräisin oleva keskiaikainen Someron kivisakaristo ja vuodelta 1779 peräisin oleva kellotapuli, josta torniosa purettiin vuonna 1864; sekä hautausmaata vastapäätä Härkäläntien varressa, Kirkkojärven rannassa seurakunnan vanhat lainamakasiinit, joista vanhempi on vuodelta 1758 ja nuorempi vuodelta 1828.
Sivistysala

Sivistan toimisto on Helsingin Etelärannassa. Kuvassa rakennuksen sisäänkäynti.
Sivistysala ry (ruot. Bildningsbranschen rf ) eli Sivista, on sivistysalan yksityisiä työnantajia edustava työnantaja- ja toimialaliitto, joka vahvistaa alan toimintaedellytyksiä ja toimii yhteiskunnallisena vaikuttajana. Sivista edustaa 400:aa sivistysalan työnantajaa, joiden palveluksessa työskentelee 69 000 asiantuntijaa.